open-index/open-wikipedia-markdown huggingface dataset:
1109

Sa paj ka konsèrné lannen **1109** di kalandriyé julyen.

## Évènman
### Pròch-Oryan
* 12 jwiyé : priz di Tripoli pa Bertrand di Saint-Gilles.

* Fondasyon di konté di Tripoli (finisman an 1289). Bertrand di Saint-Gilles ka obténi dé Damascènes partaj-a dé résèt di rich plenn-an di Beqa, ant Liban-an é Anti-Liban.

### Éròp
* Févriyé - mars : rwa-a Henri Ie d'Anglétèr ka anparé so kò pa sirpriz di chato di Gisors(Normandi), sa ki ka provoké oun konfli ké Louis VI di Frans à propo di Vexinet pou posésyon-an dé fòrtérès di valé enféryò di Seine. Louis ka réyini so vasal-ya (kont-a di Flandre, kont-a di Blois, kont-a di Nevers, douk-a di Bourgogn) é Dé wonm-yan ka kontré yé kò prè di Neaufles-Saint-Martin. Louis ka lansé oun défi à Henri Beauclerc ki ka roufizé briga-a ; aprè roun afrontman favorab o Fransé, oun trèv ka entèrvini bò'd 14 mars ; konfli-a ka roupran jouk trèv-a di mars 1113.

* 14 avril : Foulque V ka divini kont d’Anjou.

* 30 jen : lanmò d’Alphonse VI di Kasti(oben 1e jwiyé). So tifi Urraca ka pran pouvwè-a.

## Nòt ké référans

## Lyen ègstèrn
1110

Sa paj ka konsèrné lannen **1110** di kalandriyé julyen.

## Évènman
### Pròch-Oryan
* Févriyé : Fran-yan ka asyéjé Beyrouth. So 5000 zabitan ka rézisté, yé ka détrwi roun aprè ròt tour-ya di bwa dé asyéjan. Lavil-a ka tonbé 13 mè é so popilasyon sa masaré pou lègzanp-a.

* Avril : atabey-a di Mossoul Maudoud sa voyé pa soultan-an kont Édesse. Lavil-a sa sové an jen pa Baudouin Ie di Jérusalem, mè i fo évakiyé popilasyon-yan di lès-a di Euphrat ki sa masakré an chimen.

* Jwiyè oben out : aprè roun séjou an Sisil oprè di Roger Borsa, rwa-a di Norvèj Sigurd Ie ka rivé an latè sent ké pli di swasant véso ki charjé di konbatan. Baudouin Ie ka randé so kò à so kontré é yé ka mété ansanm syèj-a divan Saïda (Sidon) 19 òktòb. Lavil-a, ki ka krenn di soubi sòr-a di Beyrouth, ka randé so kò 4 désanm.

* 4 désanm : priz di Sidon pa krwazé-ya ; so zabitan-yan ka ègzilé yé kò bò'd Tyr é Damas, ki ka régòrjé déjà di réfijyé.

## Nòt ké référans

## Lyen ègstèrn
1111

Sa paj ka konserné lannen **1111** di kalandriyé julyen.

## Évènman
* 6 mars : lanmò di Bohémond di Tarente, prens d'Antioche. So névé Tancrède di Hauteville ka dénonsé èstipilasyon-yan di trété di Déabolis (1108) ki signé ké Bizans. Anprò bizanten-an Alexis Ier Comnène ka voyé oun anbasad ki dirijé pa Manuel Boutoumitès annan lòbjèktif-a di monté prens krétchen-yan dé Léta laten d’Oryan kont Tancrède pou roupran Antioche, lavil don Alexis ka rouvandiké toujour souvrennté-a. Sa anbasad, kwaki byen akéyi pa kont di Tripoli é rwa-a di Jérusalem, sa roun léchèk.

* Prentan : Baudouin Ie di Jérusalem ka maché asou Ascalon don gouvèlnò fatimid-a, Shams al-Khilafa, ka kapitchoulé. An jwiyé, lavil-a ka révòlté so kò é garnizon frank-a sa masakré.

* 29 novanm : Baudouin Ie di Jérusalem ka koumansé syèj-a di Tyr (finisman an avril 1112).

## Nòt ké référans

## Lyen ègstèrn
1112

Sa paj ka konsèrné lannen **1112** di kalandriyé julyen.

## Évènman
### Azi
* Koumansman di règn di Alaungsithu, rwa di Pagan an Birmani (finisman an 1167).

* Routour o pouvwè dé réformis an Chin.

### Pròch-Oryan
* 10 avril : Baudouin Ie di Jérusalem ka rounonsé o syèj di Tyr.

* Aprè so léchèk atè Ascalon an 1111, Baudouin ka routounen so kò kont Tyr, répité enprannab, ki ka abrité oun gran nonm di réfijyé musulman. Fran-yan ka konstrwi oun tour mobil ki ékipé di roun bélyé ki ka ébranlé miray-a. Tyrien-yan, ka itilizé dé grappins, ka parvini à plizyò roupriz à dézékilibré tour-a, épi à ensadjé li. Aprè 133 jou di syèj, Fran-yan divèt évakiyé tour-a é briga pa dèyè. Défansò-ya ka an profité pou opéré oun sorti é anparé yé kò di nonbré zarm ki abandoné.

* 22 avril : léchèk di roun tantativ kont Édesse di atabeg-a di Mossoul Mawdûd.

* 15 jen : kont-a Josselin à tèt-a di 300 kavalyé é di 100 fantassins ka briga 15 000 kavalyé di Mawdûd duvan Édesse é ka anlvé yé tout yé biten.

* 12 désanm : réjans di Roger di Salerne asou Bohémond II d’Antioche à lanmò di Tancrède.

## Nòt ké référans

## Lyen ègstèrn
1113

Sa paj ka konsèrné lannen **1113** di kalandriyé julyen.

## Évènman
### Azi
* Koumansman di règn di Suryavarman II, rwa khmer di Kanbòdj (finisman an 1152). Anpir-a d’Angkor ka atenn so apojé anba so règn. I ka vwéziné Birmani, Đai Viêt é Champâ.

* An Birmani, prens-a Rajakumar ka dédikasé à so papa Kyanzittha, ki mouran, enskripsyon-an di Myazedi, pronmyé témwagnaj épigrafik di lalfabé birman-an. Alaungsithu, tiboug di Yamazukar, ka siksédé à so gran-papa asou tronn-an di Rwayom di Pagan.

### Pròch-Oryan
* 15 févriyé, Bénévent :  pap-a ka érijé annòrd endépandan lopital-a Saint-Jean di Jérusalem (lospitalyé) ki fondé pa Tenque.

* 28 jen : viktwè di atabek-a di Mossoul Maudoud à batay-a di Sinn al-Nabra asou Baudouin Ie di Jérusalem.

* Kanpangn-an di Mossoul kont rwayom-an di Jérusalem ka échwé soupannan divan soukour-ya ki poté à Baudouin Ie di Jérusalem pa Tancrède é Bertrand di Tripoli. Prens-ya siryen ka rédouté ki lagèr-a kont Fran-yan sa prétèks-a pou yé miz o pa pa soultan-an. Maudoud ka randé so kò atè Damas 30 out.

## Nòt ké référans

## Lyen ègstèrn
1114

Sa paj ka konsèrné lannen **1114** di kalandriyé julyen.

## Évènman
### Azi
* An Chin, Khitan ka ménasé Xixia-ya(Tunguts). Anprò song-ya Huizong ka konkli roun pak ké khan dé Djürchet, Agouda (en) ki ka pran Khitan à révèr é briga-a asou Songhua an Mandchouri.

* Koumansman di règn di Govinda, rwa Gahadavalad Kanauj (finisman an 1154). I ka régné an Lenn asou Ayodhya é réjyon-an di Delhi.

### Pròch-Oryan
* Sèptanm : Alp Arslan, émir d'Alep, sa asasiné pa so eunuque Loulou, ki ka enstalé asou tronn-an ròt tiboug di Ridwan, lajé di sis lan. Alep ka sonbré annan anarchi-a. Alò ki annan sitadèl-a dé group enkontrolé d’èsklav é di soda ka antdéchiré yé kò, sitaden-yan ké zarm ka patrouyé annan lavil-a pou protéjé yé kò dé piyar.

### Éròp
* 7 janvyé : maryaj di Mathilde (12 lan), fitir renn d'Anglétèr, tifi di rwa Henri Ie Beauclerc ké anprò jèrmanik-a Henri V (33 lan) atè Mayence.

* Avril : oun èspédisyon pisano-catalane ka antrouprann konkèt-a dé Baléares (1114-1115). Ibiza sa konkéri 11 out, Majorque 3 avril 1115.

* Mè : ensandi di katédral-a di Chichester, konsakré an 1108.

## Nòt ké référans

## Lyen ègstèrn
1115

Sa paj ka konsèrné lannen **1115** di kalandriyé julyen.

## Évènman
* 28 janvyé : fondasyon di dinasti-a Jin. Jurchen-yan di Mandchouri ka anvayi Lachin di Nò. Yé ka briga Khitan-yan an 1114 é yé chèf Agouda (en) ka proklamé so kò anprò. I ka établi so kapital atè Huining Fu an 1122

* Prentan : nouvèl atabeg-a di Mossoul Aq Sonqor Bursuqî, à tèt-a di troup Saljûqides irakyenn, ka opozé so kò à roun koalisyon di Siryen (Alep, Damas) é di Fran (Antioche, Jérusalem, Tripoli).

* 14 sèptanm : batay di Sarmin. Larmé-a di Bursuqî sa détrwit annan roun anbiskad à Tell Danîth pa Roger d’Antioche.

### Éròp
* 6 févriyé : priz di Majorque pa Raimond-Bérenger III di Barcelone.

* 11 févriyé : anprò-a Henri V sa venki pa prensa sakson ki révòlté à batay-a di  Welfesholz (de). Ant 25 é 30 mars (dat probab) : Louis VI le Gros ka épouzé Adélaïde di Savoie. Rwa-a ka mennen answit, pannan karenm-an, oun kanpangn kont Thomas di Marle, frapé d’anathème pou piyaj di légliz-ya pa konsil di Beauvais (6 désanm 1114) é di Soissons (4 janvyé) é ka pran li dé fòrtérès di Crécy é du Nouvion.

* 12 avril, Amiens : koumansman di syèj di tour-a di Castillon pa Louis VI. Rwa-a  gen blès lò di pronmyé aso.

## Nòt ké référans

## Lyen ègstèrn
1116

Sa paj ka konsèrné lannen **1116** di kalandriyé julyen.

## Évènman
### Pròch-Oryan
* Out : Baudouin Ie di Jérusalem, aprè ki li fè konstrwi fòrtérès-a di Val-Moyse é di Montréal odéla di Jourdain(1115), ki ka okipé pòr-a d’Aïla asou lanmè Rouj-a. I ka tchipé ensi larout-ya ant Siri é Éjip-a, é obténi dé rousours konsidérab pa taks-ya asou komèrs karavanyé.

* Otonm : viktwè-a di anprò bizanten-an Alexis Ie Comnène asoy soultan-an di Rum à Philomelion (Akşehir) ; i ka enpozé oun trété di lapè avantagé pou anpir-a. Soultan-an saljûqid di Rum Malik Shah sa dépozé aprè so défèt é so frè Mas`ûd Ie ka siksédé li (finisman di règn an 1155). I ka enstalé so kapital à Konya.

Roger d’Antioche ka asiré so kò kontrol-a di tout larout-ya mennen atè Alep, ka tchipé prensipal fòrtérès-ya ki kz antouré lavil-a, é fot di rézistans, ka rivé menm à prélvé oun taks asou chak pèlren ki ka randé so kò à La Mecque.

## Nòt ké référans

## Lyen ègstèrn
1117

Sa paj ka konsèrné lannen **1117** di kalandriyé julyen.

## Évènman
* 3 janvyé : oun tranmman di latè akoz di grav dommaj atè Véron, atè Parm é à ròt vil di plenn-an di Pô.

* 11 févriyé : annan roun chart, Raimond-Bérenger III di Barcelone ka poté pou pronmyé fwè-a tit-a di kont di Cerdagneet di Besalú, aprè lanmò-a di Bernat Guillem, ki abandoné li so byen-yan pa roun ak di 8 jen 1111.

* 17 mars : koumansman di règn di Vsevolod di Pskov, tiboug di Mstislav Ie, prens di Novgorod (finisman an 1136).

* Mars : Henri V ka pran Ronm. Pap-a Pascal II ka anfwi so kò di lavil-a apròch-a d'Henri V, ki ka fè kouronnen so kò pou ségon fwè 25 mars pa Maurice Bourdin, larchévèk di Braga.

* Avril - mè : asasina di eunuque Loulou pa soda-ya di so èskòrt atê Alep. Pouvwè-a ka pasé à rounòt èsklav ki, enkapab di enpozé so kò, doumann so èd à Roger d’Antioche. Fran-yan ka asyéjé lavil-a tandi ki militèr-ya ka kontinwé à briga so kò à enteryò-a pou kontrol-a di sitadèl-a. Kadi-a Ibn al-Khachab ka réyini alò notab, ki ka désidé d’ouvri lapòrt-ya di lavil-a à émir tirk-a Ilghazi, gouvèlnò di Mardin an Mésopotamie. Prensipoté-a saljûqid d’Alep ka disparèt o profi dé Atabey.

## Nòt ké référans

## Lyen ègstèrn
1118

Sa paj ka konsèrné lannen **1118** di kalandriyé julyen.

## Évènman
### Pròch-Oryan
* Mars : èspédisyon di Baudouin Ie di Jérusalem an Éjip ké 216 chouvalyé é 400 fantassin. I ka travèrsé Sinay-a, ka tchipé san rézistans lavil-a di Farama é ka atenn Nil-a. Baudouin ka tonbé malad. Rapatriyé an Palèstin, i ka mouri an larout à el-Arish, o nò-lès di Sinay (2 avril). So kouzen Baudouin d’Edesse ka siksédé li.

* 14 avril, Pak : sak di Baudouin II di Bourg, rwa di Jérusalem (finisman an 1131).

* 18 avril : lanmò di Muhammed Ie. So tiboug minò Mahmoud II ka divini soultan Saljûqid d’Irak (finisman an 1131).

* 14 jen : Sanjar ka proklamé so kò soultan Saljûqid-a o Khorasan (finisman an 1157). I ka soumèt tout Pèrs.

* Été : émir tirk-a Il Ghazi, gouvèlnò-a di Mardin an Mésopotamie, ant annan Alep. I ka épouzé tifi-a di Ridwan é briga rapèl-a di so troup-ya.

* 3 out : lanmò d’Al-Mustazhir. So tiboug Al-Mustarchid bi-llah divini kalif ‘abbassid.

* Sèptanm-òktòb : Ghaznévid-a Arslân sa venki é tchwé pa Sanjar. Koumansman di règn di Yamîn al-Dawla Bahrâm Shâh, soultan Ghaznévid (finisman an 1152).

## Nòt ké référans

## Lyen ègstèrn
1119

Sa paj ka konsèrné lannen **1119** di kalandriyé julyen.

## Évènman
* Hiver : kanpangn di Boleslas III Bouche-Torse, rwa di Pològn, kont Swientopelk di Poméranie, révòlté ; i ka briga li asou Noteć, prè di Naklo.

* 2 févriyé : larchévèk-a di Vyenn Gui di Bourgogn sa éli pap à Cluny pa sis kardinal-ya ki té akonpagné Gélase II annan so ègzil. Sa chwa sa ratifyé atè Ronm.

* 9 févriyé : I sa kouronnen annan katédral-a di Vyenn anba non-an di Calixte II (finisman di pontifika an 1124).

* Annan roun lèt ki voyé o pap Calixte II à lokazyon-an di so avenman, Louis VI, san dout asou konsèy-a di Suger, ka proklamé so kò rwa dé Fran.

* 25 févriyé : an Lèspagn, priz di Tudèle o Arab pa Aragonè, pa rwa-a Alphonse Ie d'Aragon, ki swivi di sa di Tarazona, Ágreda, Soria, Borja ké ròt vil.

* Prentan : èspédisyon di Jean II Comnène kont Seldjoukid-ya. I ka roupran  Laodicé o pronmyé aso, épi ka rantré atè Konstantinòp, pitèt pou réyaji à roun ségon tantativ di priz di pouvwè pa so sò Anne Comnène o profi di so mari Nicéphore Bryenne. Konplo-a ka échwé é Anne sa anfèrmé annan roun kouvan. Jean II Comnène roupati an kanpangn é ka pran Sozopolis an 1120. Koumansman di roukonkèt-a dé kot di Cilicie pa Jean II Comnène o dépan dé Seldjoukid (finisman an 1137).

## Nòt ké référans

## Lyen ègstèrn
1121

Sa paj ka konsèrné lannen **1121** di kalandriyé julyen.

## Évènman
* Janvyé : Boleslas III le Bouche-Torse ka pran Stettin à favò dé laglas, é ka réyini Pomérani ògsidantal atè Pològn-an.

* Mars-avril : Theologia summi boni, trété asou Trinité pibliyé pa Abélard sa kondané o flanm pa konsil-a di Soissons.

* 14 avril : konsékrasyon di mòské-a di Tudela transformé an légliz. Lavil-a té pran pa Aragonais é Navarrais an 1119.

* 12 out : rwa-a David IV di Géorgie é so alyé ka ékrazé oun larmé seldjoukid ki mennen pa Il Ghazi à batay-a di Didgori.

* Novanm, ka révòlté dé Almohad : Ibn Tumart, profèt bèrbèr di anti-Atlas, o routour di roun vwayaj an Oryan, ka proklamé so kò Imam é Mahdi é préché Djihad-a kont Almoravid-ya o Maghreb al-‘Aqsa(Marok). Gras o Bèrbèr maçmouna, i ka fè konstrwi oun mòské à Tinmel ki ka divini so kapital (1125). Ibn Tumar ka parvini à mété tenm-yan di inisité-a di Bondjé (almohadism) é di so immatéryalité o sèrvis di roun nouvèl souf konkéran.

* 11 désanm : vizir-a Al-Afdal Shâhânshâh sa asasiné annan lari-ya di Kèro asou lòrd-a di kalif fatimid al-Amir.

## Nòt ké référans

## Lyen ègstèrn
1122

Sa paj ka konsèrné lannen **1122** di kalandriyé julyen.

## Évènman
### Azi
* Févriyé : rwa-a di Géorgie David IV le Constructeur ka roupran Tiflis o musulman.

* Jen, Chin : oun larmé song di 150 000 hommes, dirijé pa jénéral Tong Guan, ka maché bò'd Nò-a kont Kitan ; mè kolonn-yan sa rapidman briga, é anprò-a Song Huizong ka òrdoné rétrèt-a. Oun ségon ofansiv sa lansé an out é Dé préfèktir kitan ka randé yé kò. Di yé koté Jurchen-yan (Jin), alyé o Song, anparé yé kò di Shangjing, kapital souprenm dé Liao an 1120 é di Zhongjing, yé kapital santral an 1122. Anprò-a Liao Tianzuo ka fwi di kapital di sid, Yanjing, bò'd lwès-a. 

* 13 sèptanm : Balak, gouvèlnò di Kharpout, ka réyisi pa roun mayouri à fè prizonnen Jocelin, kont d’Édesse. I ka anfèrmé li annan roun fòrtérès, ki ka roufizé tout lòf di ranson. Baudouin II di Jérusalem, enkyè, ka entèrvini annan Nò di Siri-a. Ansèrklé pa Balak, i sa fè prizonnyé osi (1123).

## Nòt ké référans

## Lyen ègstèrn
1123

Sa paj ka konsèrné lannen **1123** di kalandriyé julyen.

## Évènman
### Azi
* Janvyé, Chin : Yanjing (jòdla Péken), kapital méridjonal-a dé Liao, ka tonbé annan lanmen-yan dé Jürchen (Jin), ki ka vidé lavil-a di so zabitan-yan é ka piyé'l. Oun nouvèl trété sa konkli ké Song-yan ki ka ogmanté tribi anniyèl-a akoz dé Jin di 500 000 à 600 000 inité di lajan di swa. Jurchen-yan ka roumété an lanmen o Song lavil-a ki dézèrté.

### Pròch-Oryan
* 18 avril : Baudouin II di Jérusalem ka randé so kò atè Édesse koté kont Jocelin té kaptiré. Li sa li-menm fè prizonnyé pa Ortoqid-ya d’Alep.

* 29 mè : viktwè di konnétab Eustache Grenier atè Ibelin asou Fatimid-ya.

* 30 mè : pli di san ven véso ki kondjwi pa doge Domenico Michele, ki aparèt o larj dé kot di Palèstin o prentan, ki ka détrwi flòt éjipsyenn-an ki té ka mouyé divan Ascalon.

* 27 jen : émir tirk-a Balak ka rantré triyonfalman atè Alep. I ka dépozé so kouzen Badr al-Dawla Suleiman é ka épouzé tifi-a di Ridwan, soultan-an d’Alep, épi ka antrouprann konkèt sistématik-a dé posésyon frank o bò di lavil-a.

* 8 out : Jocelin d’Édesse ka chapé so kò di sitadèl-a di Kharpout ké lèd-a d’Arményen ; Baudouin sa libéré kont oun ranson 24 août 1124.

## Nòt ké référans

## Lyen ègstèrn
1124

Sa paj ka konsèrné lannen **1124** di kalandriyé julyen.

## Évènman
### Pròch-Oryan
* 15 févriyé : flòt vénisyenn-an ka fè blocus di Tyr pa lanmè pannan ki larmé frank-a ka asyéjé òkò lavil-a. Lavil-a ka manké vit dilo potab-a. Tyrien-yan, ki pa ka atann anyen dé Éjipsyen, yé protèktò abitchwèl, ka tounen yé kò bò'd Balak, émir d’Alep, alò antrenn di asyéjé fòrtérès-a di Manbij, koté roun di so vasal-ya sa antré an rébélyon.

* 6 mè : Balak ka désidé osito d'entèrvini, mè ka fè oun dannyé tour d'enspèksyon anvan so dépa, li sa tchwé pa roun flèch parti dé ranpa di sitadèl-a di Manbij. Atè Alep, pouvwè-a ka pasé à Timurtach, tiboug-a d’Il-Ghazi, ajé di 19 lan.

* 27 jen oben 7 jwiyé : Tyr ka randé so kò Fran. So popilasyon sa épargné. Kréyasyon di roun kontwar vénisyen atè Tyr.

* 27 out : Baudouin II di Jérusalem sa libéré kont 20 000 dinar pa émir-a d'Alep Timurtach ki ka kité lavil-a pou roujwenn Mardin, so vil di lorijin.

* Out : lanmò di Hassan ibn al-Sabbah. Buzurg Ummid Rudbari ka siksédé li kou chèf di sèkt dé Asasen (ismaéilyen) é ka fondé dinasti Nizarit-a.

## Nòt ké référans

## Lyen ègstèrn
1125

Sa paj ka konsèrné lannen **1125** di kalandriyé julyen.

## Évènman
### Azi
* 27 novanm : Jin ka pasé flèv Jonn é ka anvayi Lachin dé Song. Dannyé anprò-a Liao Tianzuo sa kaptiré pa Jin-yan o koumansman di lannen-an prè di dézè dé Ordo. Khitan-yan sa èspilsé pa Jurchen-yan. Yé ka anfwi yé kò bò'd Lwès-a (1125-1127). Anprò-a Jin Wuqimai ka òrdoné lagèr-a kont Song-yan koumansman novanm Anprò-a di Lachin Huizong ka raplé konsèrvatò-ya, épi ka abdiké an janvyé 1126.

### Pròch-Oryan
* 25 janvyé : atabeg-a di Mossoul al-Borsoki ka lévé syèj-a d’Alep pa Fran-yan. I ka ini Dé lavil-ya anba so  dominasyon (finisman an 1126).

* 2 mè : Baudouin II di Jérusalem ka konfirmé privilèj-ya di répiblik-a di Véniz.

* 11 jen : viktwè dé krwazé Seldjoukid-ya à batay-a d’Azâz.

* Été : kadi Ibn al-Khachab sa asasiné an sortan di grann mòské-a d’Alep pa roun manm di sèkt-a dé Asasen.

### Éròp
* 24 avril : lévèk-a Othon di Bamberg ka randé so kò an Poméranie pou évanjélizé li à doumann-an di rwa Boleslas di Pològn.

* 19 mè, Risi : lanmò di Vladimir II Monomaque, gran-prens di Kyèv ; so tiboug Mstislav Ie ka siksédé li atè Kyèv (finisman an 1132). So ròt tiboug Iouri Dolgorouki ka divini gran prens di Souzdal (finisman an 1157).

## Nòt ké référans

## Lyen ègstèrn
1120

Sa paj ka konsèrné lannen **1120** di kalandriyé julyen.

## Évènman
* 7 janvyé : Calixte II ka kité Cluny pou Itali. I ka rivé à Ronm 3 jen.

* 16 janvyé : konsil di Naplouse annan Rwayom-an di Jérusalem. Fondasyon ofisyèl di milis dé Pov Chouvalyé di Kris é di Tanp di Salomon, à lorijin-an di lòrd-a di Tan.

* Janvyé : Swientopelk di Poméranie, di nouvèl révòlté, sa asyéjé annan Naklo pa Boleslas III Bouche-Torse, rwa di Pologn. Aprè kapitilasyon di fòrtérès-a, Pològn-an annèks Pomérani oryantal-a.

* 26 févriyé : anba lévèk-a Diego Gelmírez, sanktiyèr di Saint-Jacques-de-Compostelle ka divini larchévéché.

* 18 avril, Pak : Norbert di Xanten ka fondé abbay-a di Prémontré, prè di Laon, koté ka dévlopé oun lòrd di chanoin régilyé. Hugues di Fosses sa pronmyé abbé jénéral dé Prémontré.

* 3 jen : lanmò di Robert d’Aversa, prens norman di Capoue. So tiboug Richard III d’Aversa, asosyé o tronn 27 mè, pa ka sirviv ba li ki Dé jou. Jourdain II ka siksédé li ; li sa sakré 7 jwiyé (finisman di règn 7 jwiyé 1127).

## Nòt ké référans

## Lyen ègstèrn
1126

Sa paj ka konsèrné lannen **1126** di kalandriyé julyen.

## Évènman
### Azi
* 27 janvyé : Jin-yan ka travèrsé flèv Jòrn-an. Yé ka asyéjé Taiyuan an Chin, ki ka tonbé aprè 260 jour.

* 28 janvyé : anprò-a Song Huizong ka abdiké an favò di so tiboug Qinzong.

* 31 janvyé - 5 mars : Jin-yan ka fè roun pronmyé syèj di Kaifeng, kapital-a di dinasti-a Song.

* 15 désanm : dézyenm syèj di Kaifeng(finisman an janvyé 1127).

### Pròch-Oryan
* 25 janvyé : batay di Tell al-Shaqhab. Baudouin II di Jérusalem sa à lapòrt-ya di Damas.

* 26 novanm : émir-a al-Borsoki, atabeg di Mossoul é d’Alep sa mété à lanmò pa Asasen-yan annan grann mòské-a Mossoul. So tiboug Mas’ûd ibn Bursuqî ka siksédé li, mè sa asainé à so tour tchèk mwa plita.

### Éròp
* 15 févriyé : Maine sa rataché à Anjou à lanmò-a d’Erembourg (Eremburge di Beaugency), épouz di Foulques V é manman di Geoffroy V Plantagenêt (oben 15 janvyé oben 12 òktòb).

## Nòt ké référans

## Lyen ègstèrn
1127

Sa paj ka konsèrné lannen **1127** di kalandriyé julyen.

## Évènman
### Azi
* 18 janvyé, Chin : Jurchen-yan ka anparé yé kò di Kaifeng kapital song-an annan Nò-a di Chin. Yé ka fè prizonnen anprò-a Qinzong é so laswit. Palè enpéryal-a sa piyé, pèrsonèl-a ké fanmi rwayal-a sa rédjwi an èsklavaj.

* 12 jen, Chin : oun prens enpéryal song ka réyisi à chapé so kò é à enstalé so kò atè Hangzhouoù i ka régné anba non-an di Gaozong jouk 1162. Koumansman di dinasti-a dé Song méridjonal (finisman an 1279.

### Pròch-Oryan
* Avril : Imadeddin Zanki ka divini pronmyé atabek-a di Mossoul (finisman an 1146). I ka fondé dinasti-a Zangid é k'alé parkouri Siri-a ké Irak-a pannan dizwit lan à tèt-a di roun larmé ki disipliné -

* Òktòb : Zanki ka antré annan Mossoul.

* Atè Alep, kat émir rival ka partajé yé kò pouvwè-a. Lavil-a ka sonbré annan anarchi-a alò ki Fran-yan di tiboug di Bohémond di Tarente, Bohémond II d’Antioche ka réyaparèt anba so mir-ya à lotonm-an. Alépen-yan ka anprésé yé kò di péyé ba li roun tribi.

## Nòt ké référans

## Lyen ègstèrn
1128

Sa paj ka konsèrné lannen **1128** di kalandriyé julyen.

## Évènman
### Azi
* 12 févriyé : lanmò di atabek-a di DamasTughtekin. I ka dézigné so tiboug Bouri kou siksésò. Léchèk di roun tchòk di fòs dé Fran kont Damas.

* 18 jen : Zanki ka rantré annan Alep é ka an divini atabek-a. Sousyé di léjitimité, i ka épouzé tifi-a di Ridwan, déjà vòv d’Il-Ghazi ŕ di Balak, ka transféré rès-ya di so papa annan lavil-a é ka òbténi di soultan saljûqid Mahmoud II oun dokiman ofisyèl ki ka konféré li otorité-a asou Siri-a ké Nò-a di Irak-a.

Oun group di Khitan ki mennen pa Yelü Dashi ka routounen o nomadism é ka enstalé so kò annan valé-a di Ili-a pou fondé rwayom-an dé Kara-Khitans (Liao ògsidantal pou Chinwa-ya).

### Éròp
* 3 et 16 févriyé : révòlt di Saint Omer épi di Gand kont Guillaume Cliton. Rébélyon-an ja étann so kò annan tout lavil-ya di Flandre.

* 29 mars : Thierry d’Alsace sa éli kont di Flandre pa pèp-a (finisman an 1168). Atè Arras, Guillaume, ki soutni pa Légliz-a, ka rézisté. Thierry d’Alsace, ki frapé d’anathème, ka tonbé malad. Guillaume, viktoryé, sa soupannan tchwé divan Alost 27 jwiyé.

## Nòt ké référans

## Lyen ègstèrn
1129

Sa paj ka konsèrné lannen **1129** di kalandriyé julyen.

## Évènman
### Azi
* Jurchen-yan ka achévé konkèt-a di nò di Lachin épi ka franchi Yangzi Jiang an Dé andrwa jouk Jiangxi é atè Hangzhou (1129-1130).

### Pròch-Oryan
* 2 jen : maryaj di Foulque d’Anjou é di Mélisende, tifi é léritchè di Baudouin II.

* Sèptanm : atabek-a di Damas Bouri ka fè mété à lanmò vizir-a al-Mazdaghani, protèktó dé Asasen (batinis). Partizan-yan di sèkt-a sa masakré pa foul-a. Yé chèf-ya sa krisifyé asou kréno-ya dé ranpar. Soulon kronikò-a Ibn al-Athir, al-Mazdaghani é Asasen-yan té lé livré lavil-a o Fran, an échanjan li kont Tir, é  ké konésans di sa konplo ki Bouri té aji. Rar batini-ya ki sirviv k'alé enstalé yé kò an Palèstin, anba projèksyon-an di Baudouin II di Jérusalem, aprè ki li livré ba li fòrtérès-a di Baniyas, o pyŕ di mon Hermon, asou larout-a ant Jérusalem é Damas.

## Nòt ké référans

## Lyen ègstèrn
1130

Sa paj ka konsèrné lannen **1130** di kalandriyé julyen.

## Évènman
### Azi
* An Chin, Jurchen-yan ka rounonsé à konkèt-a di sid, ka roupasé Yangzi Jianget ka rantré o Henan.

* Mongol Khitan-yan, ka mennen pa Yelü Dashi, ka ranpòrté viktwè-a asou Tirk Karlouk-ya an Azi santral. Qarakhanid-ya, tirk musulman-yan di Tchouet di Kachgari sa soumèt pa Kara-Khitan-yan, mongol bouddhis..

### Pròch-Oryan
* Févriyé : Bohémond II d’Antioche, ka pati guerroyer annan nò-a, sa tchwé lò di roun anbiskad pa Ghazi, tiboug-a di émir-a Danichmend. So tèt, anbomé, sa voyé an kado pou kalif di Bagdad. So vòv Alix, ki anprann so lanmò, ka pran kontrol-a d’Antioche ké lèd-a di popilasyon arményenn, grèk é siryenn di lavil-a. Li ka pran kontak ké Zanki é ka propozé li roun alyans kont so pròp papa, Baudouin II di Jérusalem. Sa dannyé ka maché immédjatman bò'd nò-a ké so larmé. I ka roupran fasilman Antioche, é Alix ka kapitchoulé aprè roun rézistans senbolik annan sitadèl-a. So papa ka ègzilé li o pòr di Lattaquié.

## Nòt ké référans

## Lyen ègstèrn
1132

Sa paj ka konsèrné lannen **1132** di kalandriyé julyen.

## Évènman
### Pròch-Oryan
* 2 mars : atabek-a di Mossoul Zanki ka maché asou Bagdad, mè sa ékrazé prè di Tikrit, asou Tig-a, o nò di kapital-a pa troup-ya di kalif. Zanki sa sové di jistès di kaptir-a gras o gouvèlnò di Tikrit, Najm ad-Din Ayyub, oun jenn ofisyé kird ki ka fè li travèrsé flèv-a. I pouvé rouganyen Mossoul.

* 6 juin : lanmò di Bouri. So tiboug Shams al-Muluk Isma’il ka siksédé li kou atabey di Damas à laj-a di 19 lan.

* 11 désanm : troup-ya di rwa di Jérusalem Foulques V d’Anjou ka rouprann Jaffa à Hugues di Puiset, ki akizé di trayizon é ki abandoné pa so alyé aprè ki li konkéri Jaffa ké lèd-a dé Fatimid.

* 15 désanm : Shams al-Muluk Isma’il ka anparé so kò pa sirpriz di fòrtérès-a di Baniya, ki Asasen-yan té livré o Fran trwa lan plito. Foulques V d’Anjou sa alò réyokipé à rasanblé so troup-ya pou réyokipé Jaffa, annan lanmen-yan di Hugues di Puiset.

## Nòt ké référans

## Lyen ègstèrn
1133

Sa paj ka konsèrné lannen **1133** di kalandriyé julyen.

## Évènman
### Azi
* An Chin, kréyasyon pa bonz-a Mao Ziyuan di Sèk-a di lotus blanng, lékòl bouddhik ki ké fika entèrdi pou pronmyé fwè-a an 1308 é ké bay nésans annan syèk-ya ki ka swiv à di nonbréz sèk senkrétis é sosyété sigrét.

### Pròch-Oryan
* Janvyé : Tirk-ya, ki ménasé pa viktwè-a di kalif abbassid Al-Mustarchid, ka fè yé inité otour di roun sèl prétandan seldjoukid, Massoud, frè-a di Mahmoud II. Massoud ka prézanté so kò atè Bagdad pou òbténi so kouronn dé lanmen di kalif, ki ka an profité pou sèrmonné li lò di sérémoni-a. Sa menm lannen, Massoud ka anpòrté li asou so frè Toghrul II, ki té ka fè otorité annan provens oryantal-ya.

* Fen jen : Al-Mustarchid ka maché asou Mossoul, byen désidé à an fini ké Zanki. Massoud pa ka sasé à an diswadé li, sigjéran li menm di reyini Siri-a ké Irak-a an roun sèl Léta anba so otorité. Zanki, ki édé pa Massoud, ka rézisté douran trwa mwa o syèj di kalif, ki divèt abandoné.

## Nòt ké référans

## Lyen ègstèrn
1134

Sa paj ka konsèrné lannen **1134** di kalandriyé julyen.

## Évènman
### Oryan
* Sèptanm : enkirsyon dé krwazé di Foulques V d’Anjou annan Hauran. Atabey-a di Damas Ismaël ka provoké so rétrè pa roun kont ofansiv asou rwayom-an di Jérusalem. Oun lapè tanporèr sa signé.

* Ismaël pa ka kouté konséyé-ya di so papa ni di so gran-papa Tughtekin. I ka lévé òkò dé enpo, sa ki ka provoké lòstilité-a dé Damascènes. Oun vyé èsklav, Ailba, ròtfwè o sèrvis di Toghtekin, ka tanté alò di asasiné li. Ismaël ka fè li avwé rézon-yan di so zak ké non-an di sa ki soulon li, ka swété so lanmò. Ismaël ka fè yé arété é ègzékité. Soupsonnan jouk so frè Sawinj, Ismaël ka fè li péri d’inanisyon annan roun sélil. I sa angajé annan roun sik enfèrnal, chak ègzékisyon an antrénan ròt pou prémini so kò kont di nouvèl vanjans. Konsyan di pa pouvé prolonjé sa sitchwasyon, i ka désidé di livré Damas à Zanki.

## Nòt ké référans

## Lyen ègstèrn
1135

Sa paj ka konsèrné lannen **1135** di kalandriyé julyen.

## Évènman
### Azi
* Jurchen-yan ka mennen oun kanpangn kont Mongol-ya di Kaboul khan, ki ka terminé so kò pa viktwè-a di sa dannyé (1139).

### Pròch-Oryan
* Janvyé : Zanki ka rousouvwè roun apèl dézèspéré di atabek-a di Damas, Ismaël, ka doumandé li di prann posésyon di so lavil-a pli rapidman posib, sinon li ké wè so kò fòrsé di livré li o Fran.

* 30 janvyé : lòské notab-ya di Damas ka anprann projè-ya d’Ismaël, yé ka désidé di opozé so kò pa tout mwayen. Yé ka èspozé sitchwasyon-an pou manman-an d’Ismaël, prensès-a Zomorrod (Émrod), ki ka fè asasiné so tiboug pa so sèrvitò-ya. Kronikò-a Ibn al-Athirpense ki li té aji an apprannan k’Ismaël té gen pou projè di tchwé so lanman, prensipal konséyé-a d’Ismaël, é pouvé fika osi di pini'l li-menm. Zomorrod ka enstalé alò asou tronn-an rounòt di so tiboug, Mahmoud, é Damas ka préparé so kò à rézisté à Zanki, ki firyé, té établi so kan o nò-lès di lavil-a. Défansò-ya, dirijé pa roun vyé konpagnon di Tughtekin, Tirk-a ma ad-Din Unur, sa désidé à briga jouk finisman-an.

## Nòt ké référans

## Lyen ègstèrn
1136

Sa paj ka konsèrné lannen **1136** di kalandriyé julyen.

## Évènman
* Avril : Raymond di Poitiers ka rivé atè Antioche koté li ka épouzé Constance, oun timoun di lwit lan, tifi di Bohémond II d'Antioche é d’Alix é ka divini prens d’Antioche.

* Hammadid-ya ka roupousé ké siksè roun atak dé Génois kont Bougie.

* Malézi : rwa endou di Kedah Derba Rajah (oben Phra Ong Mahawangsa) ka konvèrti so kò pou lislam-an. I ka pran tit-a di soultan é non-an di Muzaffar Shah (mouri an 1179).

### Éròp
* Janvyé : David Ie d’Ékòs ka pran parti-a di Mathilde l’Emperesse annan konfli-a ki ka opozé li à Étienne di Blois. I ka anvayi nò-a di Anglétèr. David Ied’Écosse divèt palémanté é ka routiré so kò aprè ki li signé oun trété ké li.

* 22 mars, révòlt dé baron an Anglétèr. Gran-yan di rwayom ka randé lonmaj à Étienne di Blois à abbay-a di Westminster. I ka konsédé yé oun diminisyon di pouvwè dé chérif é routour  o ansyen koutim ségnòryal.

## Nòt ké référans

## Lyen ègstèrn
1137

Sa paj ka konsèrné lannen **1137** di kalandriyé julyen.

## Évènman
* Roger II di Sisil ka promèt o Salernitain d’obténi oun diminisyon dé drwè ki yé ka péyé à Alexandrie. I ka konkli tchèk lannen aprè roun trété ké kalif-a d’Éjip. 

### Azi
* Mè-jen : khan-an di Kara Khitaï Yelü Dashiqui té okipé Kachgar é Khotan, ka venki souvren-an Qarakhanid di Samarkand à Khodjen o Ferghana é ka fè proklamé so kò Kür-Khan (inivèrsèl). Soultan-an Saljûqid Sanjar, suzren di Transoxiane, ka entèrvini mè sa briga an 1141.

### Pròch-Oryan
* 28 mars : Pons di Tripoli sa tchwé o Mon-Pèlren pa wonm-yan di Zanki.

* Jen : Zanki ka asyéjé Homs (Emèse), ki kontrolé pa Damascènes. Gouvèlnò-a di lavil-a ka fè apèl o Fran. Zanki ka routounen so kò kont yé, é ka krazé yé anba mir-ya di Montferrand-Baarin.

## Nòt ké référans

## Lyen ègstèrn
1131

Sa paj ka konsèrné lannen **1131** di kalandriyé julyen.

## Évènman
### Pròch-Oryan
* 7 mè : atanta di sèk-a dé Asasen kont atabek-a di Damas Bouri. Blésé, li ka mouri an jen 1132, aprè 13 mwa di soufrans.

* 21 out : lanmò di rwa di Jérusalem Baudouin II. Kou li pa gen di léritché mal, Foulques d’Anjou, ki résaman rivé d'Éròp pa lanmè, ka siksédé li. I épouzé Mélisende, tifi di Baudouin, sò éné d’Alix.

* 14 sèptanm : kouronnman di Mélisende é di Foulques V d’Anjou le Jeune, rwa krétchen di Jérusalem (finisman di règn an 1143). Dè so rivé o pouvwè, Foulques divèt fè fas à roun nouvèl révòlt ki mennen pa Alix, ki pa ké fika réprimé ki ké difikilté. An Palèstin menm, révòlt-a ka grondé. Oun roumò ka akizé renn-an Mélisende di antrétni roun rélasyon anmouréz ké roun jenn kavalyé, Hugues II di Puiset-Jaffa. Zafè-a ka divizé noblès frank-a. Kou li santi so kò ménasé, Hugues ka trouvé réfij atè Ascalon, oprè dé Éjipsyen, ki ka konfyé li dé troup ké lakèl i ka anparé so kò di Jaffa. Li an sa chasé tchèk simenn  plita (désanm 1132).

* Sèptanm : lanmò di soultan saljûqid Mahmud II à laj-a di 26 lan. Oun nouvèl lagèr di siksésyon ka éklaté. Kalif-a abbassid Al-Mustarchid bi-llah, ki ka promèt à chak prétandan di fè lapriyè-a annan mòské-a an so non, ka divini véritab arbitr-a di sitchwasyon-an. Atabek-a di Mossoul Zanki ka maché alò asou Bagdad, mè sa ékrazé prè di Tikrit, 2 mars 1132.

## Nòt ké référans

## Lyen ègstèrn
1138

Sa paj ka konsèrné lannen **1138** di kalandriyé julyen.

## Évènman
### Azi
* Jénéral Song Yue Fei (Yo Fei) ka tanté di maché asou Kaifeng mè sa arété pa roun minis jalou ki ka fè li enkarséré épi souprimé. Anprò-a Gaozong ka konkli lapè-a ké Jurchen-yan an lésan à dinasti-a Jin tout Chin-an o nò di Huai He (1141).

* Anprò-a song di Chin Gaozong ka enstalé so kapital atè Hangzhou (finisman an 1276).

Koumansmandi règn di Lý Anh Tông, rwa di Đại Việt (Viêt Nam) (finisman an 1175).

### Pròch-Oryan
* 26 avril - 21 mè : léchèk di syèj du Chayzar fot di tandé ant Fran-yan d’Antioche é Jean II Comnène ki té òrganizé roun kanpangn komin kont musulman-yan d’Alep é di Chayzar. Zanki pouvé réyokipé plas-ya di lout-Oronte.

* 9 août : tranmman di latè atè Alep. 230 000 viktim.

## Nòt ké référans

## Lyen ègstèrn
1139

Sa paj ka konsèrné lannen **1139** di kalandriyé julyen.

## Évènman
### Pròch-Oryan
* 22 - 23 jen : atabeg-a di Damas Mahmoud sa pwagnardé annan so lit pa trwa di so èsklav. So dimi frè Jemal ad-Din Muhammad ka siksédé li.

* 19 out : Zanki ka mété syèj-a divan Baalbek, ki tchenbé pa Damascènes.

* 10 - 21 òktòb : kapitilasyon di Baalbek é ki masakré di so garnizon.

* 6 désanm : Zanki ka mété syèj-a divan Damas ki ka rézisté anba koumannman di vizir Unur (Aynard). Syèj-a sa lévé 4 mè 1140.

### Éròp
* 18 févriyé : koumansman di roun nouvèl kriz di siksésyon atè Kyèv (finisman an 1146). Vsevolod II Olegovitch ka évensé di tronn Viatcheslav Ie. Oun konfli ka koumansé ant désandan-yan di Sviatoslav Ie é sa-ya di Vladimir II Monomaque.

* 29 mars : pap-a Innocent II ka filminé bòbòl-a Omne datum optimum, ki ka akòrdé sèrten privilèj à Lòrd-a di Tanp.

* 4 - 11 avril : IIe konsil-a di Latran ka mété fen o chism pontifikal (Anaclet), ka kondané izir-a, simoni-a é tournwa-ya. I ka proklamé ki « Ronm sa tèt-a di monn » é ka lansé oun anathème kont anplwayò-ya d’arbalétriyé.

## Nòt ké référans

## Lyen ègstèrn
1140

Sa paj ka konsèrné lannen **1140** di kalandriyé julyen.

## Évènman
### Pròch-Oryan
* 29 mars : koumansman di règn du Mujir ad-Din Abaq, atabeg bourid di Damas (finisman an 1154) anba réjans-a di vizir Mu’in ad-Din Unur. Zanki ka asyéjé alò Damas é Unur ka voyé an anbasad Oussama Ibn Mounqidh oprè di Foulques V d’Anjou : oun trété sa konkli é fòrtérès-a di Panyas sa livré pou Fran an échanj di yé api.

* 4 mè : lévé di syèj di Damas divan rivé-a di larmé-a di soukour  ki voyé pa Foulques. Zanki, ki roupousé di Siri, ka konsakré so kò pou lit kont Ortoqid-ya ké Kird-ya otour di Mossoul.

Lospitalyé-ya ka divini oun lòrd militèr.

### Éròp
* 22 févriyé : signatir di trété di Carrión ant Kasti-a ké Aragon.

* Roupriz di roukonkèt-a an Lèspagn anba enpilsyon-an castillane, ki ka progrésé di Duero à kòrdiyèr santral-a ; Aragon ké Navarre ka atenn Èbre.

* Aprè 28 avril : tiboug-ya di Roger II di Sicile, Roger III d’Apulie é Alphonse di Capoue, ka tèrminé konkèt-a dé Abruzz. An jwiyé, yé ka tchipé Sora, Arce é Ceprano.

## Nòt ké référans

## Lyen ègstèrn
1141

Sa paj ka konsèrné lannen **1141** di kalandriyé julyen.

## Évènman
### Azi
* 9 sèptanm : batay di Qatwan, prè di Samarkand. Saljûqid Sanjar sa sibmèrjé an Transoxiane é an Afghanistan pa mongol-ya di Kara Khitaï ki ka pousé divan yé tirk-ya Oghuz. Kara Khitaï ka anvayi Khwârezm menm lannen-an.

* Òktòb-novanm, Chin : trété di Shaoxing ant Song di Sid é Jin, ki ka òbténi oun enpòrtan tribi anniyèl an lajan ké swari. Frontchèr-a sa fiksé asou Huai He. Akò-a sa ratifyé 11 òktòb 1142.

### Éròp
* 2 févriyé : batay di Lincoln. Étienne di Blois, rwa d'Anglétèr sa kaptiré é anfèrmé atè Bristol pa partizan-yan di Mathilde l’Emperesse.

* 16 févriyé : kouronnman di Géza II (1130-1161) rwa di Ongri.

* 8 avril : Mathilde l’Emperesse sa roukonnèt « danm d'Anglétèr é di Normandi » pa konsil-a di Winchester.

* 14 sèptanm : dérout di Winchester. Mathilde l’Emperesse divèt fwi lavil-a ki so frè Robert di Gloucester sa fè prizonnyé pa lwayalis-ya.

## Nòt ké référans

## Lyen ègstèrn
1142

Sa paj ka konsèrné **1142** di kalandriyé julyen.

## Évènman
* 25 avril : Vladislav II di Bohême sa briga à batay-a di Vysoka pa nòb-ya ki révòlté ki kondjwi pa Conrad II di Znojmo. Yé ka échwé o syèj di Prague à laswit-a di entèrvansyon-an di anprò-a Conrad III di Hohenstaufen ki ka rétabli Vladislav. 

* Mè : djèt di Francfort. Henri le Lion(1129-1195) ka divini douk di Saxe (finisman an 1180).

* 28 jen : kont-a Guigues IV d’Albon, dauphin di Viennois, an konfli ké Amédée III di Savoie, kont di Savoie sa blésé o syèj di chato di Montmélian, é ka mouri trwa jou aprè.

* 25 sèptanm : Jean II Comnène ka prézanté so kò divan Antioche ké so larmé mè ka wè do kò roufizé antré-a di lavil-a pa Raymond di Poitiers. Jean ka ravajé anviron-yan, épi ka routounen an Cilicie é ka mouri o prentan swivan.
Prensipoté-a d'Antioche ka libéré so kò di suzerennté bizantin-an.

## Nòt ké référans

## Lyen ègstèrn
1144

Sa paj ka konsèrné lannen **1144** di kalandriyé julyen.

## Évènman
* 19 janvyé : Geoffroy Plantagenêt, kont d'Anjou é di Maine, ka pran Rouen é ka fè roukonnèt so kò kou douk di Normandi. Tchèk mwa plita, i ka prété lonmaj o rwa Louis VII di Frans.

* 12 mars : élèksyon di pap Lucius II (finisman di pontifika an 1145). Ki ja roupran lidé-ya d’Arnaud di Brescia, zabitan-yan di Ronm ka rétabli Séna-a, é ka éli kou patris Giordano Pierleoni, tiboug di Pier Leoni, é frè di antipap-a Anaclet II. Lucius II sa tchwé an tantan di roupran Kapitòl-a pa lafòs-a, 15 févriyé 1145.

* 25 mars : dékouvèrt di so kò ki kriblé di tchòk di kouto di jenn Guillaume atè Norwich, an Anglétèr. Jwif-ya di lavil-a, mété rò di koz par chérif-a, ké fika akizé di mèrt ritchwèl pa mwann-an Thomas di Monmouth. 6 févriyé 1190, tout Jwif-ya di Norwich ké fika masakré, à èsépsyon-an di sa-ya ki té pouvé réfijyé yé kò o chato.

## Nòt ké référans

## Lyen ègstèrn
1145

Sa paj ka konsèrné lannen **1145** di kalandriyé julyen.

## Évènman
* 15 févriyé : élèksyon di pap Eugène III (finisman di pontifika an 1153) ; li sa entronizé an sigré à abbay-a di Farfa 18-a, épi ka kité Robm pou Viterbe ké so pròch. Atè Ronm, Arnaud di Brescia, réfòrmatò rélijyé, disip d’Abélard, ka prékonizé povté radikal-a é lé fòrsé papoté-a à rounonsé à tout pouvwè tanporèl. I ka soulvé Ronmen é ka antrouprann di rèstoré répiblik ronmenn (1145-1155).

* 22 févriyé : almoravid-a Tachfin Ben Ali ka tchwé so kò an éséyan di ganyen Al-Andalus, an Lèspagn, ki té roupran so endépandans lannen présédant-a. So tiboug Ibrahim Ben Tachfin ka siksédé li (finisman an 1147).

* 13 mars : révòlt di Valence kont Almoravid-ya ; soulèvman di Murcie, Almeria, Malaga... (dézyenm péryòd di tayfa).

* 7 avril : pap-a Eugène III ka filminé bòbòl papal-a Militia Dei ki ka konfirmé so endépandans-a di Lòrd-a di Tan vis-à-vis di klèrjé sékilyé.

## Nòt ké référans

## Lyen ègstèrn
1146

Sa paj ka konsèrné lannen **1146** di kalandriyé julyen.

## Évènman
* Avril : Almohad-ya ka pran Fès, épi ka pasé an Lèspagn. Prens musulman-yan ka roukonnèt yé otorité.

* 13 jen : koumansman di syèj di Marrakech pa Almohad-ya (finisman 23 mars 1147).

* 16 jen : priz di Tripoli pa troup-ya di rwa norman di Sicile Roger II.

* 14 sèptanm : Zanki sa asasiné annan lannwit-a pa Yarankach, roun di so eunuque di lorijin frank alò ki li ka asyéjé Qal’at Ja’bar. So tiboug éné Saif ad-Din Ghâzî ka divini atabek di Mossoul. Nur al-Din Mahmud ka divini atabek d’Alep ké soutchen-an di Kird Shirkuh (finisman an 1174).

* 27 òktòb : Jocelin ka roupran Édesse ké lèd-a di popilasyon arményenn ki révòlté.

* 2 novanm : Nur ad-Din ka réyaji vit é ka rivé divan Édesse anvan ki Jocelin pa té pouvé òrganizé so défans. Kont-a ka anfwi so kò é so partizan-yan, ki ratrapé, é sa masakré.

## Nòt ké référans

## Lyen ègstèrn
1147

Sa paj ka konsèrné lannen **1147** di kalandriyé julyen.

## Évènman
* 17 janvyé, Espagn : Almohad-ya anba Abd al-Mumin ka débarké o péyi d’al-Andalûs é ka anparé yé kò di Séville. O menm moman, krétchen-an di kont Manrique di Lara (es) ka pran fòrtérès-a di Calatrava pou kont di rwa Alphonse VII.

* 15 févriyé, Almagn : djèt di Ratisbonne. Adam d’Ébrach ka li lèt-a di Bernard di Clairvaux pou Bavarois é pou Fran oryantal-ya an menm tan ki bòbòl-a d’Eugène III é ka lévé di nouvèl krwazé parmi lakèl burgrav di Nuremberg ké lévèk-ya Henri di Ratisbonne, Rimbert di Passau é Otton di Freising.

* 24 févriyé, Almagn : dékouvèrt di roun  kadav di krétchen mitilé atè Wurtzbourg ; 21 Jwif, akizé di mèrt, sa masakré.

* 13 mars : djèt di Francfort. Krwazé-ya alman ké saxon ka doumandé à Bernard di Clairvaux otorizasyon-an pou alé konbat Wende-ya païns odéla di Elbe é kontrenn yé o batenm.

## Nòt ké référans

## Lyen ègstèrn
1148

Sa paj ka konsèrné lannen **1148** di kalandriyé julyen.

## Évènman
* 1e janvyé, dézyenm krwazad : larmé frank-a défèt oun anbiskad tirk annan valé-a di Méandre, épi atenn Laodicé, 3 janvyé ; gouvèlnò bizanten-an ka roufizé li antré-a di lavil-a.

* Bò'd 8 janvyé-a (Épifani) : défèt di larmé frank-a fas o Tirk à mon Cadmos an Anatolik ; li ka éswiyé oun nouvèl anbiskad, probabman an travèrsan kour sipéryò-a di larivyè-a Dalaman, mè ka parvini à atenn kot-a atè Adalia, 20 janvyé, koté antré-a di lavil-a sa òkò roufizé pou li ; mank-a d'anbarkasyon ka blijé Louis VII à divizé so fòs ; chouvalyé-ya ké troup-ya d’élit atenn pòr-a d’Antioche, 19 mars. Rès-a dé troup (enfantri) ké pa-konbatan ka tanté di jwenn Latè-Sent pa kot-a anba kondjwit-a di kont di Flandre é d’Archambaud VII di Bourbon.

## Nòt ké référans

## Lyen ègstèrn
1149

Sa paj ka konsèrné lannen **1149** di kalandriyé julyen.

## Évènman
* 11 janvyé : Almoravid-a Yahia Ben Ghania  sa briga pa almohad-ya annan plenn-an di Grénad. Jénéral almohad-a Barraz ka pourswiv an Lèspagn an sirvivan dé Almoravid é ka roupousé troup krétchen-yan asou plizyò fon (1149-1150).

* 13 janvyé : lanmò di Robert di Craon. Évrard dé Barrès ka divini trwazyenm Gran-Mèt di Lòrd-a di Tanp (finisman an 1151).

* 3 avril : Louis VII é Aliénor sélébré Pak atè Jérusalem anvan di anbarké so kò pou Léròp-a à Acre.

* 15 jwiyé : konsékrasyon di nouvèl bazilik di Saint-Sépulcre, ki konstrwi pa Krwazé-ya.

* 26 jwiyé : kapitilasyon d’Apamé. Nur ad-Din ka achévé roukonkèt-a di konté d’Édesse é ka arsélé Krwazé-ya. I ka pran à prensipoté-a d’Antioche so dannyé plas-ya di lout-Oronte (Apamée, Albara, Artah).

* 27 jwiyé : Iouri Dolgorouki ka ataké Kyèv. Koumansman di lalit-a ant Iziaslav II é so tonton Iouri Dolgorouki pou tit-a di gran-prens di Kyèv (finisman an 1157).

## Nòt ké référans

## Lyen ègstèrn
1143

Sa paj ka konsèrné lannen **1143** di kalandriyé julyen.

## Évènman
* 26 janvyé : lanmò d’Ali Ben Youssef. Anpir almoravid-a ka disloké so kò. So tiboug Tachfin Ben Ali ka éséyé an ven d’arété vansé-a dé Almohad (finisman an 1145).

* 26-27 jen : oun atak dé norman di Sicile ka échwé kont Tripoli. Flòt-a di Roger II di Sicile gen plis di chans divan Djidjelli, Sousse é Sfax. Li ka ravajé kot-ya d’Ifriqiya tout été-ya di 1143 à 1146.

* 10 novanm : Baudouin III, tiboug di Foulques V d’Anjou, ka divini rwa di Jérusalem (finisman an 1163) anba réjans-a di Mélisende. 

### Éròp
* Janvyé : masak di Vitry-en-Perthois. An 1141, rwa-a di Frans Louis VII le Jeune ka brouyé so kò ké Sen-Syèj o sijè di titilèr di larchévéché-a di Bourges. Protéjé-a di pap ki réfijyé so kò oprè di Thibaut II di Champagne, Louis ka anvayi Champagne an désanm 1142 é ka mété difé-a o bour di Vitry-en-Perthois, ki ka provoké lanmò-a di roun grann parti di popilasyon-an ki té réfijyé annan légliz-a. Aprè entèrvansyon-an di pap, i ka évakiyé Champagne.

## Nòt ké référans

## Lyen ègstèrn
1150

Sa paj ka konsèrné lannen **1150** di kalandriyé julyen.

## Évènman
* Hiver frèt an Léròp, o pwen di fè jélé Rhin-an.

* Avril : Nur ad-Din ka aproché so kò di Damas, ki ka doumandé à Abaq di alyé so kò ké li. Abaq ka fè apèl o Fran ka kondjwi pa Baudouin III di Jérusalem, ki ka enstalé yé kò o lapòrt di Damas pannan plizyò simenn. Nur ad-Din kz évité afrontman-an é ka élwagné so troup-ya. I ka sasé à sisité révòlt-a parmi popilasyon-an di lavil-a. Mè divan ménas-a dé dirijan di lavil-a di fè apèl o Fran, i ka asèpté di routiré so kò bò'd nò-a, aprè ki li té obténi ki so non fika sité annan sèrmon-yan dé mòské-a, jis aprè sa-ya di kalif, é ki lanmonnen-an fika frapé à so non (12 mè).

thumb

## Nòt ké référans

## Lyen ègstèrn
1151

Sa paj ka konsèrné lannen **1151** di kalandriyé julyen.

## Évènman
* 10 janvyé : lanmò atè Lagny di Thibaut IV di Blois. I ka lésé Brie ké Champagne à so tiboug éné Henri Ie Libéral, ki ka divini kont di Troyes (finisman an 1181) ; Thibaut V ka divini kont di de Blois é di Chartres.

* 27 janvyé : trété di Tudilén ant Alphonse VII di Kasti, rwa di Galice, di Léon é di Kasti, é Raimond-Bérenger IV di Barcelone pou partajé zonn-yan d'enfliyans é konkèt-a di sid é di lévan. Sanche VI di Navarre ka roukonnèt suzerennté d’Alphonse VII di Kasti asou Navarre. Fitir Sanche III di Kasti épouz so sò Blanch di Navarre.

* Janvyé : Iziaslav II ka réyisi à roupran posésyon di Kyèv ké lèd-a dé troup di Géza II di Ongri. I ka mennen ké so alyé-ya ongrwa oun lagèr kont Vladimirko di Galitch, ki sa briga asou larivyè-a San an 1152.

* Avril oben mè : abdikasyon d’Évrard dé Barres, ki ka divini mwann à Clairvaux koté li ka fini so jou-ya an 1174 oben 1176. Bernard di Tramelay ka siksédé li kou katriyenm Gran-Mèt dé Tanpliyé.

## Nòt ké référans

## Lyen ègstèrn
1152

Sa paj ka konsèrné lannen **1152** di kalandriyé julyen.

## Évènman
* 15 févriyé : anprò-a di Sen-Anpir ronmen jèrmanik Conrad III ka mouri atè Bamberg, san ki li té pouvé fika kouronnen an Itali, ni lésé rwayom-an d’Almagn à so tiboug.

* 5 mars : élèksyon di Frédéric Ie, anprò ronmen jèrmanik, kouronn atè Aix-la-Chapelle, 9 mars (finisman di règn an 1190).

* Frédéric Ie Barberousse ka òrganizé Léta-a asou baz-a dé rélasyon féyodo-vasalik. Kouch-ya ki dominant di sosyété-a sa soumèt o sistenm yérarchik di boukliyé chouvalrès ki dominé pa roun group pwisan di prens d’Anpir ka fè lékran ant souvren-an ké so sijè-ya. I ka roupran an lanmen klèrjé-a, an kontrolan élèksyon épiskopal é abbasyal é an fézan dé lévèk é dé abbé dé « fonksyonnèr » o sèrvis di Anpir-a.

* 21 mars : annilasyon di maryaj d’Aliénor d’Aquitaine é di rwa di Frans Louis VII pa sinòd-a di Beaugency.

## Nòt ké référans

## Lyen ègstèrn
1153

Sa paj ka konsèrné lannen **1153** di kalandriyé julyen.

## Évènman
### Azi
* An Chin, Jin-yan ka transféré yé kapital di Harbin à Beijing (Péken).

* Koumansman di règn di Parâkkamabâhu Ie (en) à rwa di Sri Lanka (Ceylan) (finisman an 1186). Aprè roun séri di lagèr sivil, i ka réyisi à inifyé zil-a ki ka konnèt so laj di lò.

* Épidémi mèrtriyèr (roujòl ?) atè Heian, o Japon (1153-1154).

### Pròch-Oryan
* 25 janvyé : Baudouin III di Jérusalem ka koumansé syèj-a di laplas fatimid-a d’Ascalon.

* Avril-mè, Iran : leTirk-ya Oghuz ka krazé larmé seldjoukid-ya di Mu`izz ad-Dîn Ahmad Sanjar é ka anvayi Khorasan. Sanjar sa fè prizonnyé atè Merv.

* Mè : Renaud di Châtillon ka sédjwi Constance, vòv-a di Raymond d’Antioche épi épouz-a, ki ka divini ensi ségnò-a di lavil-a. Trè vit so ègzaksyon-yan ké randé li odjé à so vwézen-yan Alépins, mè osi o Roums é à so pròp sijè-ya.

## Nòt ké référans

## Lyen ègstèrn
1154

Sa paj ka konsèrné lannen **1154** di kalandriyé julyen.

## Évènman
* Févriyé : anbasadò-a di Pise Ranieri Bottacci ka obténi oun trété di komèrs di kalif fatimid Az-Zafir ; i ka asiré o Pisan jwisans-a di roun fondaco(antrépo) atè Alexandri é o Kèro, libèrté-a di vann annan tout péyi-a aprè akitman dé taks é ka souprimé sistenm ansyen-an di rèsponsabilité kolèktiv-a ki té ka pèrmèt o pouvwè di sévi kont konpatriyòt-ya di tout étranjé ki fotif.

* 16 avril : Al-Faiz, ajé di senk lan, ka siksédé à so papa kalif fatimid-a di Léjip Az-Zafir aprè so asasina. Jénéral fatimid-a di lorijin arményenn Talaï Ibn Rouzzik ka pran pouvwè-a, mè ké fika asasiné an 1160.

* 18 avril : Nur ad-Din, atabek d’Alep, ka rouvini ké so troup-ya divan Damas. Mujir ad-Din Abaq ka voyé roun mésaj irjan pou Baudouin III, ki pa ké gen tan-an d'entèrvini.

## Nòt ké référans

## Lyen ègstèrn
1157

Sa paj ka konsèrné lannen **1157** di kalandriyé julyen.

## Évènman
### Pròch-Oryan
* 26 avril : viktwè di frè di Nur ad-DinNusret al-Dîn asou Lòspitalyé-ya diva Panéas.

thumb

* 8 mè : lanmò di Ahmad Sanjar. Khorasan ka tonbé an lanmen dé Khwârezm-Shahs.

* 18 mè : Nur ad-Din ka proklamé lagèr sent-a, ka kité Damas pou alé mété syèj-a divan Panéas. Baudouin III ka roupousé li.

* 19 jen : oun kontenjan di krwazé ki kondjwi pa Philippe di Naplouse ka tonbé annan roun anbiskad o gué di Jacob, pré di lak Méron ; 87 tanpliyé sa fè prizonnyé é 300 ròt chouvalyé sa kaptiré oben tiré, ké yé chouval é yé lékipman ; Hugues d'Ibelin, Odon di Saint-Amand é grand-mèt dé Tanpliyé Bertrand di Blanquefort sa fè prizonnyé pa Nur ad-Din. Baudouin III di Jérusalem ka an tiré so kò di jistès.

## Nòt ké référans

## Lyen ègstèrn